# Terminator – tuhoaja

| Terminator – tuhoaja |
| --- |
| The Terminator |
|  |
| Ohjaaja | James Cameron |
| Käsikirjoittaja | * James Cameron
* Gale Anne Hurd
 |
| Tuottaja | Gale Anne Hurd |
| Säveltäjä | Brad Fiedel |
| Kuvaaja | Adam Greenberg |
| Leikkaaja | Mark Goldblatt |
| Pääosat | * Arnold Schwarzenegger
* Linda Hamilton
* Michael Biehn
* Lance Henriksen
* Paul Winfield
* Earl Boen
 |
| Valmistustiedot |
| Valmistusmaa | Yhdysvallat |
| Tuotantoyhtiö | * Hemdale Film
* Pacific Western
* Euro Film Funding
* Cinema 84
 |
| Ensi-ilta | * 1984-10-2626. lokakuuta 1984 (Yhdysvallat)
* 1985-02-1515. helmikuuta 1985 (Suomi)
 |
| Kesto | 107 min |
| Alkuperäiskieli | englanti |
| Budjetti | 6 400 000 $ (arvio) |
| Tuotto | 78 371 200 $ |
| Seuraaja | *Terminator 2 – Tuomion päivä* |
| Aiheesta muualla |
| IMDb  |
| Elonet |
| AllMovie |
| Svensk Filmdatabas |
|
[ Muokkaa Wikidatassa ]  |
| Infobox OKNimi-testi OK |

**Terminator – tuhoaja** (engl. *The Terminator*) on yhdysvaltalainen vuonna 1984 valmistunut tieteis-toimintaelokuva. Elokuvan ohjasi James Cameron. Päähahmoa Terminatoria, tulevaisuudesta lähetettyä tuhoajakyborgia esittää Arnold Schwarzenegger, kyborgin kohdetta esittää Linda Hamilton ja tulevaisuudesta hänen suojakseen lähetettyä sotilasta Michael Biehn.

Elokuvan jatko-osa on aikansa kallein elokuva, mutta *Terminator – tuhoajan* tuotantokustannukset olivat suhteellisen pienet, vain 6,4 miljoonaa dollaria. Lipputuloja se on kerännyt yli 78 miljoonaa dollaria.

## Juoni

Elokuva alkaa, kun kyborgi T-101 (Arnold Schwarzenegger) lähetetään tulevaisuudesta vuoden 1984 Los Angelesiin. Pian sen jälkeen samasta ajasta samaan paikkaan saapuu ihmissotilas, Kyle Reese (Michael Biehn). He kumpikin alkavat jäljittää naista nimeltä Sarah Connor (Linda Hamilton).

Tulevaisuudessa, josta nämä kaksi hahmoa on lähetetty, koneet ovat ottaneet vallan ihmisistä ja maapallo on ydinsodan runtelema. Ihmiskunnan ainoa toivo on Sarahin poika, John, joka johtaa ihmiskunnan rippeet kapinaan koneita vastaan. Estääkseen tämän koneet lähettävät kyborgin menneisyyteen tuhoamaan Johnin äidin ennen kuin John on edes syntynyt, ja vastavetona ihmiset lähettävät Johnin äidille suojelijan, Reesen.

Reese yrittää parhaansa mukaan suojella Sarahia tuhoajakyborgilta, mutta Sarah saa pian huomata, että kyborgi on äärimmäisen sitkeä ja sinnikäs, eikä se aio luovuttaa ennen kuin sen tehtävä on suoritettu. Sarah ja Reese kokevat lukuisia yhteenottoja ja täpäriä tilanteita kyborgin kanssa, ja joutuvat pian poliisin huostaan, mutta tuhoajakyborgi tunkeutuu poliisilaitoksellekin. Kaksikko pakenee taas täpärästi ja vetäytyy motelliin suunnittelemaan seuraavaa siirtoaan. Reese opettaa Sarahia kokoamaan räjähteitä ja paljastaa hänelle, että sai aikanaan tämän pojalta valokuvan Sarahista, ja on siitä asti rakastanut häntä. Sarah ja Reese rakastelevat. Pian tämän jälkeen tuhoajakyborgi pääsee taas heidän jäljilleen ja lukuisten edesottamusten jälkeen he päätyvät tehdashalliin, jossa Reesen onnistuu räjäyttää kyborgi palasiksi, mutta hän kuolee räjähdyksessä samalla itse. Räjähdys ei tuhoakaan kyborgia, ja se jahtaa Sarahia edelleen, vaikka sen kehosta on jäljellä enää yläruumis. Sarahin onnistuu lopulta tuhota kyborgi murskaamalla se hydraulisella puristimella.

Elokuvan lopussa raskaana oleva Sarah ajaa autolla Meksikossa ja pohtii, aikooko kertoa aikanaan pojalleen, että Reese on hänen isänsä. Bensa-asemalla poika ottaa hänestä valokuvan – saman kuvan, jonka John antaa tulevaisuudessa Reeselle.

## Rooleissa

|  |  |  |
| --- | --- | --- |
|  Arnold Schwarzenegger  | … |  T-101
  |
|  Linda Hamilton  | … |  Sarah Connor
  |
|  Michael Biehn  | … |  Kyle Reese
  |
|  Lance Henriksen  | … |  Hal Vukovich
  |
|  Paul Winfield  | … |  Ed Traxler
  |
|  Earl Boen  | … |  tri Peter Silberman
  |
|  Bess Motta  | … |  Ginger Ventura
  |
|  Rick Rossovich  | … |  Matt Buchanan
  |
|  Dick Miller  | … |  asekauppias
  |
|  Shawn Schepps  | … |  Nancy
  |
|  Bruce M. Kerner  | … |  kersantti
  |
|  Franco Columbu  | … |  tulevaisuuden Terminaattori
  |
|  Bill Paxton  | … |  punkkarijengin johtaja
  |
|  Brad Dearden  | … |  punkkari
  |
|  Brian Thompson  | … |  punkkari
  |
|  William Wisher  | … |  poliisi
  |
|  Ken Fritz  | … |  poliisi
  |
|  Tom Oberhaus  | … |  poliisi
  |
|  Ed Dogans  | … |  poliisi Alleyssä
  |
|  Joe Farago  | … |  uutisankkuri
  |
|  Lettie Hynne Hurtes  | … |  uutisankkuri
  |
|  Tony Mirelez  | … |  stadionin hoitaja
  |
|  Philip Gordon  | … |  meksikolainen poika
  |
|  Stan Yale  | … |  koditon mies
  |
|  Al Kahn  | … |  asiakas
  |
|  Leslie Morris  | … |  asiakas
  |
|  Hugh Farrington  | … |  asiakas
  |
|  Harriet Medin  | … |  asiakas
  |
|  Loree Frazier  | … |  asiakas
  |
|  James Ralston  | … |  asiakas

  |

Päärooleissa Arnold Schwarzenegger, Linda Hamilton ja Michael Biehn

## Tuotanto

Muun muassa Lance Henriksen ja Michael Biehn olivat pitkään Terminaattorin roolin ehdokkaiden joukossa. Schwarzenegger puolestaan oli ehdolla Kyle Reesen rooliin. Lopulta tekijät kuitenkin pitivät Schwarzeneggeriä sopivampana Terminaattoriksi ja Reesen rooliin valittiin Biehn.

Elokuvan kuvaukset alkoivat maaliskuussa 1984 Los Angelesissä ja ensi-ilta oli jo saman vuoden lokakuussa.

## Julkaisu

Ennen elokuvan julkaisua antamassaan haastattelussa ohjaaja James Cameron mainitsi saaneensa vaikutteita kahdesta *Äärirajoilla*-televisiosarjan jaksosta: *Demon with a Glass Hand* ja *Soldier*. Molemmat jaksot oli kirjoittanut tieteiskirjailija Harlan Ellison. Hän vei asian oikeuteen, mutta asia sovittiin jo ennen oikeudenistuntoa. Myöhempien elokuvakopioiden lopputeksteihin lisättiin maininta ”Acknowledgement to the works of Harlan Ellison”.

## Jatko-osat

* *Terminator 2 – Tuomion päivä* (1991)
* *Terminator 3: Koneiden kapina* (2003)
* *Terminator – Pelastus* (2009)
* *Terminator Genisys* (2015)
* *Terminator: Dark Fate* (2019)

## Televisiosarja

*Terminator: Sarah Connorin aikakirjat* -televisiosarjaa valmistettiin kaksi tuotantokautta vuosina 2008–2009. Se sijoittuu ajallisesti *Terminator 2 – Tuomion päivä*- ja *Terminator 3: Koneiden kapina* -elokuvien väliin.

## Soundtrack

Elokuvan äänialbumi julkaistiin 1984 *Enigma Recordsin* alaisuudessa. *Dunhill Records* julkaisi soundtrackistä CD-äänilevyn vuonna 1991.

*The Definitive Edition* -niminen uusintajulkaisu näki päivänvalon vuonna 1994.

| The Terminator |
| --- |
| Nro | Nimi | Säv&san | Kesto |  |
| 1. | The Terminator Theme | Brad Fiedel | 4.30 |
| 2. | Terminator Arrival | Fiedel | 3.00 |
| 3. | Tunnel Chase | Fiedel | 2.50 |
| 4. | Love Scene | Fiedel | 1.15 |
| 5. | Future Remembered | Fiedel | 2.40 |
| 6. | Factory Chase | Fiedel | 3.50 |
| 7. | You Can’t Do That (esittäjinä Tané McClure ja Tryanglz) | Ricky Phillips | 3.25 |
| 8. | Burnin’ in the Third Degree (esittäjinä Tahnee Cain ja Tryanglz) | T. Cain, Mugs Cain, Dave Amato, Brett Tuggle, Phillips | 3.38 |
| 9. | Pictures of You (esittäjinä Jay Ferguson ja 16mm) | Jay Ferguson | 3.58 |
| 10. | Photoplay (esittäjinä Tahnee Cain ja Tryanglz) | T. Cain, Pug Baker, Jonathan Cain | 3.30 |
| 11. | Intimacy (esittäjänä Lin Van Hek) | Van Hek, Joe Dolce | 3.40 |
|  | 35.32 |  |

| [Näytä]The Terminator [The Definitive Edition] |
| --- |
| Nro | Nimi | Säv&san | Kesto |  |
| 1. | Theme From "The Terminator" | Fiedel | 4.16 |
| 2. | ”The Terminator” Main Title | Fiedel | 2.17 |
| 3. | The Terminator’s Arrival | Fiedel | 4.57 |
| 4. | Reese Chased | Fiedel | 3.50 |
| 5. | Sarah on Her Motorbike | Fiedel | 0.38 |
| 6. | Gun Shop/Reese in Alley | Fiedel | 1.30 |
| 7. | Sarah in the Bar | Fiedel | 1.52 |
| 8. | Tech Noir/Alley Chase | Fiedel | 7.38 |
| 9. | Garage Chase | Fiedel | 6.52 |
| 10. | Arm & Eye Surgery | Fiedel | 3.19 |
| 11. | Police Station/Escape From Police Station | Fiedel | 4.49 |
| 12. | Future Flashback/Terminator Infiltration | Fiedel | 4.18 |
| 13. | Conversation by the Window/Love Scene | Fiedel | 3.45 |
| 14. | Tunnel Chase | Fiedel | 3.38 |
| 15. | Death by Fire/Terminator Gets Up | Fiedel | 3.13 |
| 16. | Factory Chase | Fiedel | 3.57 |
| 17. | Reese’s Death/Terminator Sits Up/”You’re Terminated!” | Fiedel | 3.28 |
| 18. | Sarah’s Destiny/The Coming Storm | Fiedel | 3.04 |
| 19. | Theme From ”The Terminator” (August 29th, 1997, Judgement Day ReMix) | Fiedel | 4.44 |
|  | 72.05 |  |

## Arvioita

*Video-oppaassa* vuodelta 1994 Bello Romano sanoo *Terminatoria* uuden videomaisen 1980-luvun elokuvan merkkipaaluksi ja roolisuoritusta Schwarzeneggerin parhaaksi. Hän antaa elokuvalle täydet viisi tähteä. Yhdysvaltalainen *VideoHound’s Golden Movie Retriever* antaa sille kolme tähteä neljästä.

## Lähteet

## Aiheesta muualla

* Kuvia tai muita tiedostoja aiheesta **Terminator – tuhoaja** Wikimedia Commonsissa

* Meisalmi, Esa: Terminator – tuhoaja. Elitisti, 2022.
* Honkala, Antti: Terminator – tuhoaja (Arkistoitu – Internet Archive). Filmgoer, 2001.

Näytä*Terminator*

|  |  |
| --- | --- |
| Elokuvat | * Terminator – tuhoaja
* Terminator 2 – Tuomion päivä
* Terminator 3: Koneiden kapina
* Terminator – Pelastus
* Terminator Genisys
* Terminator: Dark Fate
 |
| Televisio | * Terminator: Sarah Connorin aikakirjat
 |
| Sarjakuvat | * RoboCop vs. The Terminator
 |
| Hahmot | * Terminator
* Skynet
* T-1000
* John Connor
 |